**โครงการส่งเสริมกิจกรรมสภาเด็กและเยาวชน อาสาทำดีเพื่อพัฒนาสังคม ประจำปี 2561**

**กิจกรรม : เรียนรู้กระบวนการจัดกิจกรรมสาธารณะและบำเพ็ญประโยชน์**

**ของเด็กและเยาวชนตำบลทรงคนอง**

**อำเภอสามพราน จังหวัดนครปฐม**

**.......................................................................**

**1. หลักการและเหตุผล**

การปลูกจิตสำนึกด้านจิตสาธารณะ ( Public Mind ) คือการปลูกฝังจิตใจให้บุคคลมีความรับผิดชอบต่อตนเองและสังคม เป็นการสร้างคุณธรรม จริยธรรมจากภายใน ให้บุคคลรู้จักเสียสละ ร่วมแรงร่วมใจและร่วมมือในการทำกิจกรรมที่เป็นประโยชน์เพื่อส่วนรวม หรือกิจกรรมที่ช่วยลดปัญหาที่เกิดขึ้นแล้วในสังคม เพื่อพัฒนาคุณภาพชีวิตและสร้างสรรค์ประโยชน์สุขของคนในสังคมร่วมกัน ก่อให้เกิดความรู้สึกเป็นเจ้าของในสิ่งที่เป็นสาธารณะ ในสิทธิและหน้าที่ ที่จะดูแลและบำรุงรักษาร่วมกัน เกื้อกูลช่วยเหลือผู้ที่ทุกข์ยาก หรือผู้ที่ร้องขอความช่วยเหลือ โดยไม่ขัดต่อกฎหมายหรือกฎระเบียบสังคม ลักษณะสำคัญประการหนึ่งของกิจกรรมจิตสาธารณะก็คือ เป็นกิจกรรมตามความสมัครใจ เด็กและเยาวชนจะต้องลงมือกระทำด้วยความรับผิดชอบของตนเองโดยคำนึงผลประโยชน์ที่สังคมจะได้รับจากกระทำนั้นดังกล่าว จึงทำให้เด็กและเยาวชนที่เข้าร่วมกิจกรรมสามารถอาสาทำดีเพื่อพัฒนาสังคมได้

องค์การบริหารส่วนตำบลทรงคนอง มุ่งเน้นให้เด็กและเยาวชนได้มีความรับผิดชอบต่อตนเองและสังคม มุ่งเน้นปลูกฝังให้เยาวชนมีจิตสาธารณะพร้อมที่จะช่วยเหลือสังคม อันจะสร้างประโยชน์ ก่อให้เกิดการพัฒนาแก่ประเทศชาติ ต่อไปในอนาคต ด้วยเหตุนี้ องค์การบริหารส่วนตำบลทรงคนองจึงได้จัดทำโครงการโครงการส่งเสริมกิจกรรมสภาเด็กและเยาวชน อาสาทำดีเพื่อพัฒนาสังคม กิจกรรม : เรียนรู้กระบวนการจัดกิจกรรมสาธารณะ ของเด็กและเยาวชนตำบลทรงคนอง เพื่อปลูกผังให้นักศึกษามี "จิตสาธารณะ" มากขึ้นเพื่อประโยชน์ที่จะเป็นแนวคิดต่อตนเอง

**2. วัตถุประสงค์**

**1.** เพื่อให้เด็กและเยาวชนได้เรียนรู้กระบวนการ การจัดกิจกรรมเพื่อสาธารณะประโยชน์

2. เพื่อสร้างจิตสำนึกและปลูกฝังให้เด็กและเยาวชนมีจิตสาธารณะ พร้อมที่จะช่วยเหลือสังคมอันเป็น การอาสาทำความดีเพื่อพัฒนาสังคม

3. เพื่อให้เด็กและเยาวชนได้ลงมือทำกิจกรรมเพื่อสังคม ด้านจิตสาธารณะร่วมกัน

4. เพื่อฝึกให้เด็กและเยาวชนได้รู้จักปรับตัวและสามารถทำงานร่วมกับผู้อื่นได้

**3. เป้าหมาย**

เด็กและเยาวชนในตำบลทรงคนอง และเจ้าหน้าที่ที่เกี่ยวข้อง จำนวน 50 คน

**4. วิธีดำเนินการ**

1 ประชุมผู้ที่เกี่ยวข้องเพื่อบูรณาการจัดทำโครงการ

2 เสนอโครงการเพื่อขออนุมัติงบประมาณ

3. แต่งตั้งคณะกรรมการดำเนินงานและประสานงานผู้ที่เกี่ยวข้อง

4. ประสานความร่วมมือกับ สถานศึกษา กองทุนสวัสดิการชุมชนตำบลทรงคนอง สภาเด็ก และเยาวชนตำบลทรงคนอง ผู้นำชุมชนและกลุ่มเยาวชนในพื้นที่ตำบลทรงคนอง

5 ดำเนินกิจกรรมตามโครงการ

**กลวิธีและขั้นตอนการดำเนินงานตามโครงการ** โดยใช้กิจกรรมดังต่อนี้

- จัดอบรมความรู้บรรยายความสำคัญและกระบวนการจัดกิจกรรมสาธารณะและบำเพ็ญประโยชน์อาสาทำดีเพื่อสังคม แก่เด็กและเยาวชน

-2-

- ร่วมกันทำกิจกรรมบำเพ็ญประโยชน์บริเวณที่สาธารณะ เช่น ล้างสะพานรัฐประชาสามัคคีตำบลทรงคนอง กวาดลานวัด ล้างห้องนำ เป็นต้น

6. ประเมินผลและสรุปโครงการ

**5. สถานที่ดำเนินการ**

องค์การบริหารส่วนตำบลทรงคนอง และสถานที่สาธารณะ/สะพานรัฐประชาสามัคคี ลานวัดทรงคนอง (สถานที่จัดกิจกรรมสามารถปรับเปลี่ยนตามความเหมาะสม)

**6. งบประมาณ**

ตามข้อบัญญัติ เรื่อง งบประมาณรายจ่ายประจำปีงบประมาณ พ.ศ. 2561 แผนงานสร้างความเข้มแข็งของชุมชน งานส่งเสริมและสนับสนุนความเข้มแข็งชุมชน งบดำเนินการ หมวดค่าใช้สอย หน้า 97 ประเภทโครงการส่งเสริมกิจกรรมสภาเด็กและเยาวชน ตั้งไว้ 10,000 เพื่อจ่ายเป็นค่าใช้จ่ายในการสนับสนุนการดำเนินกิจกรรมของสภาเด็กและเยาวชนตำบลทรงคนอง จัดกิจกรรมบำเพ็ญประโยชน์ สำหรับจ่ายเป็นค่าป้ายโครงการ ค่าอาหาร ค่าอาหารว่างและเครื่องดื่ม ค่าสมนาคุณวิทยากร และค่าใช้จ่ายอื่นที่จำเป็นและเกี่ยวข้อง ฯลฯ (รายละเอียดค่าใช้จ่ายตามเอกสารแนบท้าย)

**7. ระยะเวลาดำเนินการ**

พฤษภาคม 2561 (กำหนดการอาจเปลี่ยนแปลงตามความเหมาะสม)

**8. ผู้รับผิดชอบโครงการ**

งานสวัสดิการและพัฒนาชุมชนองค์การบริหารส่วนตำบลทรงคนอง

**9. ผลที่คาดว่าจะได้รับ**

**1.** เด็กและเยาวชนได้เรียนรู้กระบวนการ การจัดกิจกรรมเพื่อสาธารณะประโยชน์

2. สร้างจิตสำนึกและปลูกฝังให้เด็กและเยาวชนมีจิตสาธารณะ พร้อมที่จะช่วยเหลือสังคมอันเป็น การอาสาทำความดีเพื่อพัฒนาสังคม

3. เด็กและเยาวชนมีจิตสาธารณะ มีจิตอาสาพัฒนาสังคม ได้ลงมือทำกิจกรรมเพื่อสังคม ด้านจิต สาธารณะและบำเพ็ญประโยชน์ร่วมกัน

4. เด็กและเยาวชนได้รู้จักปรับตัวและสามารถทำงานร่วมกับผู้อื่นได้

**10. การประเมินผล / ดัชนีชี้วัด**

**10.1 ตัวชีวัด (KPI)**

ระดับความพึงพอใจของเด็กและเยาชนที่เข้าร่วมโครงการฯ อยู่ในระดับ ดี –ดีมาก ประเมินโดยแบบสำรวจความพึงพอใจ หลังเสร็จสิ้นกิจกรรม

**10.2 เกณฑ์ความสำเร็จ ( Criteria )**

**เชิงปริมาณ**

เด็กและเยาวชนที่เข้าร่วมโครงการฯ จำนวนไม่น้อยกว่า 50 คน (ตามความสมัครใจ) ได้เรียนรู้กระบวนการจัดกิจกรรมสาธารณะและบำเพ็ญประโยชน์อาสาทำดีเพื่อสังคม

-3-

**เชิงคุณภาพ**

เด็กและเยาวชนที่เข้าร่วมโครงการฯ ได้เรียนรู้กระบวนการจัดกิจกรรมสาธารณะและบำเพ็ญประโยชน์อาสาทำดีเพื่อสังคม และสามารถนำความรู้ในการจัดกิจกรรมจิตสาธารณะไปใช้ในการจัดกิจกรรมเพื่อสาธารณะประโยชน์ได้จริง

(ลงชื่อ)....................................................ผู้เขียน/เสนอโครงการ

(นางสาวสุชิดา ภมร)

นักพัฒนาชุมชนชำนาญการ

ความเห็น..............................................................................................................................................................

…………………………………………………………………………………………………………………………………………………………..

(ลงชื่อ).............................................................ผู้พิจารณาโครงการ

(นายจักรพร พวงน้อย)

หัวหน้าสำนักปลัดองค์การบริหารส่วนตำบลทรงคนอง

ความเห็น..............................................................................................................................................................

…………………………………………………………………………………………………………………………………………………………..

(ลงชื่อ).............................................................ผู้เห็นชอบโครงการ

(นางสาวพนิตา เกิดภู่)

รองปลัดองค์การบริหารส่วนตำบลทรงคนอง

ความเห็น..............................................................................................................................................................

…………………………………………………………………………………………………………………………………………………………..

(ลงชื่อ).............................................................ผู้เห็นชอบโครงการ

(นายเอกชัย เอกสัมพันธ์ทิพย์)

ปลัดองค์การบริหารส่วนตำบลทรงคนอง

ความเห็น..............................................................................................................................................................

..............................................................................................................................................................................

รายละเอียดประมาณการรายจ่ายโครงการพัฒนาศักยภาพเยาวชนตำบลทรงคนอง

(ลงชื่อ).........................................................................ผู้อนุมัติโครงการ

(นายชินปพัฏฐ์ ประเสริฐมรรค)

นายกองค์การบริหารส่วนตำบลทรงคนอง

-5-

**กำหนดการ**

**โครงการส่งเสริมกิจกรรมสภาเด็กและเยาวชน อาสาทำดีเพื่อพัฒนาสังคม**

**กิจกรรม : เรียนรู้กระบวนการจัดกิจกรรมสาธารณะและบำเพ็ญประโยชน์**

**ของเด็กและเยาวชนตำบลทรงคนอง**

**วันอังคารที่ 29 พฤษภาคม 2561**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

เวลา 08.30 - 08.40 น. ลงทะเบียน

เวลา 08.40 – 08.50 น. ชี้แจงวัตถุประสงค์ของโครงการ

เวลา 08.50 – 09.00 น. พิธีเปิดโครงการส่งเสริมกิจกรรมสภาเด็กและยาวชน

เวลา 09.00 – 12.00 น. บรรยายความรู้ถึงความสำคัญและกระบวนการจัดกิจกรรม สาธารณะและบำเพ็ญประโยชน์อาสาทำดีเพื่อสังคม แก่เด็กและ เยาวชน

เวลา 12.00 – 13.00 น. รับประทานอาหาร

เวลา 13.00 – 14.00 น. แบ่งกลุ่มปฏิบัติกิจกรรมบำเพ็ญประโยชน์บริเวณที่สาธารณะ

เวลา 14.00 – 14.30 น. สรุปผลการดำเนินโครงการ/ประเมิน

เวลา 14.30 – 16.30 น. ปฏิบัติจิตอาสาพัฒนาที่สาธารณะประโยชน์ และกิจกรรมบำเพ็ญ ประโยชน์ในการกวาดทำความสะอาดบริเวณวัดและที่สาธารณะ ล้างสะพานข้ามแม่น้ำท่าจีน (สะพานทรงคนองรัฐประชาสามัคคี)

**\*หมายเหตุ - กิจกรรมอาจมีการเปลี่ยนแปลงได้ตามความเหมาะสม**

**- พักรับประทานอาหารว่าง ช่วงเช้า เวลา ๑๐.15 – ๑๐.30 น.**

**ช่วงบ่าย เวลา 14.14 – 14.30น.**

